EN NETFLIX-SERIE
Kode. Det kan være smukt.
Da jeg lærte mit første programmeringssprog, så jeg, det var rent.
Ingen tvetydighed. Intet at fortolke, intet at formidle.
Det er bare.
Og for mig er det en del af mit DNA.
Den verden, vi lever i, er ufærdig. Skrøbelig. Uskarp.
I den binære verden er der kun et og nul.
Det er perfektion.
Alt, man skal bruge for at starte, er en idé.
Og langsomt, en kommando ad gangen,
så skaber du noget nyt.
Noget rent og sandt,
der ikke eksisterede før.
Noget, der aldrig lyver, aldrig lader som om, det er noget andet.
Et univers ud af ingenting.
Du tager den grimme, kaotiske verden, vi lever i, og du gør den perfekt.
Andreas?
Du ville vise os de seneste opdateringer.
Hvem som helst kunne svare på deres spørgsmål. I søvne.
Alle er ligeglade med mine ideer.
Vi er interesserede i dine ideer. Men vi er også interesserede i overskud.
Ja, det forstår jeg. Tjek det her ud.
Hvad er det?
Jeg er ved at skabe en mere fordybende open-world oplevelse.
Det kan give vores brugere noget at stræbe efter, drømme om, skabe…
Vores brugere er 12- og 13-årige piger. Forstår du?
De skal bare lege med dukkerne og købe vores add-ons.
Berømmelse, mode og venner, Andreas. Glem ikke det.
Undskyld. Det er Daniel. Daniel skal være konsulent her.
Daniel forstår forretning. Lyt til ham, okay?
Jeg kan lide det, du sagde.
Ja, men alle er ligeglade.
- Han vil bare sælge flere add-ons. - Må jeg se?
Jeg troede bare, en tech-startup ville være anderledes.
At de ville være interesserede i nye ideer. Satse lidt.
Det er fantastisk. Hvordan fik du dukkerne til at reagere så hurtigt?
Jeg har bygget et nyt lag, så der er et feedbackloop,
der forudser, hvad brugerne vil have, før de vil have det.
Okay.
Men bare rolig, chefen godkendte det ikke, så jeg sletter det.
Hvorfor? Det er genialt. At Mattias ikke ser det, er hans problem.
- Bortset fra, han er chefen. - Og? Så "af-chef" ham.
Hvis du vil være kreativ, så sig op. Gør din egen ting, vær din egen chef.
Folk som mig driver ikke virksomheder. Vi er konsulenter, rådgivere, CTO'ere.
Siger hvem? Jeg har lige gjort det.
Startede et tech-firma med programmører. Solgte for ti millioner.
Værd at overveje.
STARDOLL BERØMMELSE, MODE OG VENNER
Så det er dit sted? Hvad læser du?
The Gutenberg Galaxy. Marshall McLuhan. Hvad handler den om?
Den handler om,
hvordan teknologi gjorde det muligt at sprede viden på nye måder.
Det gav ikke mening at lære at læse, når der ikke var nogen bøger.
Klart.
Men så kom der en ny bølge af information.
Alle kunne få adgang til den, hvis de ville.
Adgang fik folk til at forbruge mere?
Præcis. Mattias og de andre vil aldrig forstå det.
De tror, de forstår det, men vi er vokset op med teknologi.
Det har været en del af os, fra før vi kunne tale.
Vi kan ikke lade dem bestemme, hvad vi gør med den.
Tjek det her ud.
Det er et streamingsystem til gratis musik. Præcis det, du taler om.
En måde at lytte til alle sange, der er udgivet,
så alle i verden kan få adgang til al musik.
Fedt. Men du ved, vi allerede har Pirate Bay, ikke?
Godt, du nævner dem. Fortæl mig, hvordan jeg downloader fra Pirate Bay.
Det er let som ingenting. Du går bare ind på hjemmesiden,
søger på den torrent, du vil have, downloader den, åbner den i en klient…
Der er flere forskellige filer, ikke? Du må gennemgå dem én efter én.
Ja. Sandt. Så du sorterer det fra, du ikke vil have, og så downloader den…
Hvis den downloader og ikke er en virus.
Så må du beslutte hvilken mappe, hvad den skal hedde,
hvordan du sorterer sangene, så de spilles i rigtig rækkefølge,
sortere dem efter kunstner eller album,
og alt dette må du gemme på din harddisk.
Det er det, jeg taler om. Al denne entusiasme,
alt det, Pirate Bay har bygget, tager vi til et nyt niveau.
Det er, hvad verden har brug for. Frihed fra pladeselskaberne.
Det bliver bedre end Pirate Bay.
I begyndelsen var vi bare en idé…
Det er smukt, men det vil aldrig fungere. Investorerne vil forlange kompromis.
Godt, jeg er investoren så. Alt, jeg tjener, vil blive brugt på det.
Hver dag, vi gør modstand mod dem,
vil myndighederne begynde at indse, at vi er ustoppelige.
Ja!
Ved I, hvad vi laver her? Vi skaber historie.
Hør. Kom med mig, så viser jeg dig det. Okay?
Er det her dit?
Velkommen til Spotifys hovedkvarter!
Her vil vi bygge verdens smukkeste musikside.
- Og du vil have mig? - Jeg vil have dig til at hjælpe mig.
Hjælpe mig med at bygge en virksomhed, der kan skabe genialitet.
Okay…
Åh, det er Martin. Martin!
Bare rolig. Han ligner en af dem, men han er en af os.
Andreas, dejligt at møde dig! Mit navn er Martin Lorentzon.
Andreas.
Jeg kender din chef.
Han siger, du er utroligt dygtig, men enormt irriterende.
Vi har brug for irriterende. Folk, der tænker anderledes,
som forstår, at nye tider kræver nye tilgange.
Velkommen ombord.
Velkommen ombord?
Du er ansat nummer et. CTO.
Du vil eje mere af det end andre, undtagen mig og Martin.
Hvordan skal vi designe den? Hvad skal du bruge?
Okay. Programmørerne sidder i midten.
Alt flyder derfra, ideer, kreativitet.
Vi skal bruge flere ethernetkabler, og strøm direkte fra loftet.
Og alle på holdet skal være lige. Intet hierarki, ingen titler.
Hvis to mennesker er uenige, bør rang ikke betyde noget.
Den bedste idé vinder, uanset hvad.
Hvem skal være på holdet?
I må lade mig håndplukke dem. Vi kan ikke brug almindelige programmører.
For at skabe den bedste side i verden har vi brug for eliten.
Folk, der ellers aldrig vælger en startup.
Vi skal bruge Gunnar Kreitz. Jeg mødte ham på uni, computervidenskab.
Den bedste programmør i verden.
Og Fredrik Niemelä, vidunderbarn.
Den eneste med et hold, der kunne udfordre Gunnars.
Jon Åslund, Mattias Arrelid, Andreas Mattsson.
Og en god designer…
Rasmus Andersson ville være perfekt.
Vi skaber verdens bedste kodningshold.
Som de syv samuraier, men programmører.
Det bliver fantastisk!
Hold da op, I ser godt ud.
Genialt! Okay, så er det nu…
Der er det! Money picture! Sådan.
Spotify handler om én ting.
Adgang.
Adgang giver frihed. Adgang gør brugerne uafhængige af musikindustrien…
Og hastighed. Hvis der er én ting, brugere hader
ved Pandora eller Last FM, så er det loading.
Man bruger ikke Google, fordi den er bedst,
man bruger den, fordi den er hurtigst.
Hvis vi vil lykkes med Spotify, er hastighed nøglen. Glem ikke det!
- Adgang og hastighed. - Lad os gøre det!
Ja!
Når man begynder at programmere, opdager man, der ikke er nogen genveje.
Man skal turde at få skidt under neglene.
Lidt kode under neglene.
En computer er som et barn, der ikke ved noget som helst.
Jeg må undervise hende. Og det, jeg siger, betyder alt.
Hvis mine instruktioner er upræcise,
ulogiske eller ufuldstændige, så får man en bug.
Og den bug kan få programmet til at crashe.
- Kom nu! - Nej…
- Jo. Kom nu. - Nej…
Du skal. Kom!
Hej! Jeg vil gerne præsentere min gode ven Andreas.
Han er en stille type, men siger mere med sine øjne end tusind ord.
Okay. Hvad siger hans øjne lige nu?
Bestil det, du vil have.
Hej. Jamen…
Han er… Øh…
Så…
Så…?
Har du set på congestion control algoritmer?
- Nej. - Nej.
Det må være den mærkeligste scorereplik nogensinde.
Hvad… Hvad er du interesseret i? Øl?
Medicin. Jeg studerer. Jeg arbejder kun her i weekenderne.
Okay. Ja, klart, cellebiologi.
- Okay. - Hvad vil du have?
Giv mig noget, du ville bestille.
Okay.
Så… Cellebiologi. Fortæl mig om det.
Cellen er den mest fantastiske af alle organismer i biologi.
Okay?
Den genskaber sig selv, regulerer sig selv.
Den er en lille fabrik, der producerer hvad end, den har brug for,
og den fornyer dele, der skal skiftes. Den vedligeholder sig selv.
Og ved behov kan produktionen ændres på et øjeblik.
Alle opskrifter, der behøves for at lave det, fabrikken skaber,
er kodet ind i cellens genom.
Og det fede ved det hele
er, at den ikke behøver nogen plantegninger eller…
…bygningsarbejdere eller materialer…
Det var smukt.
Tak.
Så…
Hvad ville du sige, hvis jeg inviterede dig ud?
Khovd? Hvad fanden er det?
Jeg aner det ikke, men vi må derhen. Vi må rejse til Mongoliet.
Okay.
Globussen bestemmer. Det er reglen.
Fortæl mig… Hvad fejrede I tech-nørder i baren i aften?
En ny streamingtjeneste.
Er der action i det?
Ja, det er der faktisk. Pladeselskaberne og piraterne…
De prøver alle at stoppe os.
Spotify vil skabe en verden uden mellemled.
Hvor musik kan flyde frit, som vand eller elektricitet.
Hvor folk kan uploade, lytte til det, de vil…
Skabe, dele, hvad end, de har lyst til… Det vil ikke koste noget.
Det var smukt.
Den er klar.
Test den.
VELKOMMEN TIL FREMTIDEN FOR GRATIS OG LOVLIG MUSIK
Kom nu, prøv noget andet.
Utroligt!
Vi har bygget et smidigere, hurtigere P2P-system.
Vi har reduceret forsinkelsen, og nu er søgningerne…
Den er for langsom.
Den er et mesterværk.
Men jeg er ligeglad!
500 millisekunder er for langsomt.
Hvorfor skal jeg klikke på en sang, når jeg må vente 500 millisekunder på den?
- Hvor lang tid er acceptabelt? - Nul!
Nul? Det er umuligt, og det vidste Daniel godt.
Forsinkelsen mellem, når du klikker på et link på internettet,
og når indhold sendes fra en server, er påvirket af flere faktorer.
Det afhænger af mængden af indhold, men også typen af internetforbindelse,
belastningen på netværket, afstanden, signalet må rejse i et kabel.
Jeg kunne effektivisere ved at bygge visse strukturer om, finde nogle genveje,
men det er virkelig kun indholdsmængden, man har kontrol over.
Daniel! Se på den her, kun 12 måneders garanti til 75,000.
- For satan… - Det er en enorm sum.
Andreas!
Okay, hør her. Vi har ikke råd til at gøre det på servere.
Jeg har bygget systemet på CP-servere.
Vi har ikke råd til så mange servere, som vi skal bruge for at opgradere.
Du må bygge det som et P2P-netværk.
Hvorfor er jeg helt målløs nu?
For at forklare bliver det lidt teknisk. Prøv at følge med.
For at bygge en streamingtjeneste som Spotify i 2006
havde man kun to muligheder.
Nummer et: At bruge servere. Okay, jeg er en server.
Det her er mig. Jeg har adgang til en database.
Tænk på det som en stor stak CD'er.
Mit eneste job er at give dig sange fra disse CD'er. Det her er dig.
Når du beder mig om det, finder jeg en CD i bunken
og sender dig den sang, du vil have, fra start til slut lidt ad gangen,
som du plejer at lytte til musik, men virkelig fandens hurtigt!
Problemet er, at det er dyrt.
Servere er dyre at købe og endnu dyrere at drive.
De bruger meget strøm, og de bliver varme,
så man må bruge strøm på de vifter, der køler serverne. Okay.
Derfor bad Daniel mig om at bruge mulighed nummer to:
At bygge et peer-to-peer-netværk.
PEER TO PEER
Det forklarer jeg også.
Okay, peer-to-peer var den opfindelse,
der lagde grund for alle tjenesterne
som Kazaa, Napster, Limewire og selvfølgelig Pirate Bay.
Nu har vi ikke en server længere, bare en flok forvirrede brugere,
som på en eller anden måde er forbundet via internettet.
Alle computere med internetforbindelse på dette netværk
er hinandens ligeværdige. De er peers.
Okay. Problemet er, da vi mistede serveren,
mistede vi kontakt med databasen.
Hele verdens musik er ikke længere tilgængelig.
Men brugerne har nogle forskellige album hver,
og hvis de er villige til at dele,
så har vi et fint kommunistisk samfund på internettet,
men ulig kommunismen, så fungerer denne idé faktisk.
Så, når du vil have en bestemt sang, spørger du først dine naboer:
"Er der nogen af jer, der har sangen?"
Der er milliarder af sange og kun et par naboer, så de siger nok nej.
Men de kan spørge deres naboer, som spørger deres naboer,
indtil du finder nogen, der har sangen og begynder at sende den til dig.
Spotify behøver ikke købe en masse dyre servere,
men ulempen er, at det tager irriterende lang tid.
Det er en billig løsning, ikke en god løsning.
Hvis Daniel var programmør, havde han vidst,
at han bad mig om det umulige.
Det har han en tendens til at gøre.
Jeg kan prøve.
- Hej! - Hej.
- Sulten? - Ja.
Godt!
Undskyld…
Hallo?
Kom. Tag din laptop med.
Hvad? Hvorfor?
Jeg ved, hvor Per Sundin er i aften. Vi har en chance for at pitche.
Ja. Jeg må gå.
Hvad? Nu?
Ja. Beklager.
Jeg prøver at få hastigheden op, men jeg arbejder imod essensen af…
Du kan gøre det.
Vi burde få nogen eksperter til at tjekke, om det er muligt…
Andreas, selvfølgelig er det muligt.
Hvis nogen kan gøre det, er det dig. Okay?
Jeg burde kunne optimere selve søgningen.
Fantastisk!
Men der er stadig ti lag til, der er for langsomme…
Der er han!
Giv mig din laptop.
Gratis? Hvad fanden får dig til at tro, jeg er interesseret i gratis musik?
Hvad fanden er der galt med jeres generation?
Musik kan aldrig være gratis.
Hvis jeg får et til pitch,
så bliver det min personlige mission at knuse jeres lorteselskaber.
Er det forstået?
Jeg håber, jeg gjorde det meget klart.
Bare gør den hurtig, Andreas. Han skal komme krybende tilbage.
- Smed han den virkelig på jorden? - Ja…
Hvorfor?
Han er lidt ustabil lige nu.
Han vil have den hurtigere.
Jeg ved ikke engang, om det er teoretisk muligt.
Så…
Nogle gange, når hjertet ikke kan pumpe blod hurtigt nok,
så finder kroppen en måde at kompensere på.
Arterierne omformer nærmest sig selv
for at skabe det tryk, kredsløbet har brug for.
Så måske kan du opfinde noget?
Kampen mellem pladeselskaberne og Pirate Bay
er nu gået ind i en ny fase.
Klokken fem i morges udførte politiet under ledelse af anklager Henrik Pontén
en razzia i den underjordiske bunker, hvor Pirate Bay havde sine servere.
Hvad mener du om razziaen mod Pirate Bay?
Den er velkommen, men for sen.
Det er godt, den svenske regering har indset, de ikke er frihedskæmpere,
men bare simple kriminelle.
Jeg håber, de får den straf, de fortjener.
Vi fortsætter med nyheder fra udlandet.
Orkanen Katrina, der ramte Louisiana i sidste uge,
har forårsaget skader for 60 milliarder dollar.
Omkring 600 personer er fortsat savnet, og dødstallet…
…at Pirate Bay havde alt på ét sted.
Bliver Pirate Bay retsforfulgt?
Pladeselskaberne pressede på.
Ja, og?
De presser på, Sundin presser på. Vi må forhandle.
Vi må tale med dem.
Nej! De er skurkene her, ikke Pirate Bay.
Vi har alle brugt deres hjemmesider, siden vi var børn.
Vi kender dem, der skabte dem, vi respekterer dem.
Ja.
De folk, der skaber den teknologi, du har brug for, går op i det her.
De går op i, hvem der styrer det.
Jeg gik over til Spotify, fordi kultur bør være frit.
Andreas, Spotify er en forretning.
En forretning?
Jeg vil ikke være en del af en forretning, der går på kompromis med pladeselskaberne.
Hvis vi laver en aftale med dem, skal det være på vores vilkår, ikke deres.
Jeg tror, det var i dette øjeblik,
da jeg konfronterede Daniel, at dynamikken hos Spotify begyndte at ændre sig.
Hvad sagde jeg? En virksomhed har brug for en leder.
Det er okay, Andreas skal bare ud med det.
Jeg mødte en ven fra Göteborg,
der sagde, han arbejdede med en vild programmør som dig og Andreas.
Hvem?
Ludvig Strigeus.
…fordi i princippet er det trial-and-error, der fungerede bedst.
Måske kan vi arbejde på det.
Eller at arbejde på denne peer-søgning kan også være noget, vi…
Hej, Ludvig.
- Hej. - Hej.
Jeg har hørt om dit arbejde. Det lyder fedt.
Nu kan I byde Ludvig velkommen på holdet.
Han er kommet med i Spotify som konsulent.
Og det er vi meget taknemmelige for.
- Fantastisk! - Velkommen!
Det er interessant.
Kan vi tale sammen et øjeblik?
Ludvig Strigeus? Uden at sige noget, uden at spørge, konsultere?
Du burde takke mig. Ingen ved mere om peer-to-peer end Ludvig.
Okay. Fint, men… Er det, fordi jeg sagde min mening?
Nej, Andreas. Vi har lige købt uTorrent af Ludvig. Vi kan bruge hans kode.
Du. Han er på dit hold. Du er CTO.
Hvorfor spurgte du ikke?
Den bedste idé vinder, ikke? Dit princip. Han kører front end, du har back end.
Andreas. Hvor længe skal du være sådan her?
Sov bare. Jeg må tænke over nogle ting.
Hvad så?
- Gunnar har en idé. - Ja?
Hvad nu, hvis hastighedsproblemet ikke kan løses med P2P?
Det er muligt med en server, men Daniel sagde, vi skal bruge P2P.
Vi bruger P2P. Det fungerer bedst, og det er sådan, det skal være.
Men hvis vi nu siger…
Fredrik kan lide Otis Redding.
Systemet kan regne ud, han også kan lide Marvin Gaye og Wilson Pickett.
Systemet forbereder og uploader dem og loader sangene, når det er tid.
Vi er forberedt før søgningen.
Men ti procent af tiden
beslutter han, at han ikke vil lytte til Detroit-soul længere.
Han vil lytte til noget andet, Vivaldi eller Megadeth.
Det tager for lang tid. Et peer-to-peer-system kan ikke gøre det.
Nej, præcis. Bang!
Vi skifter fra et peer-to-peer-system til en server.
Kun til den ene søgning.
Kun til den søgning.
Som når kroppen skifter system for at holde blodtrykket oppe. Fedt, Gunnar!
Vi har et hybridsystem.
Okay…
Essentielt er det stadig peer-to-peer.
Det er praktisk og let at opgradere.
Men ti procent af tiden, kun ved behov, kan vi skifte til en server,
loade de første sekunder derfra og så skifte tilbage til peer-to-peer.
Selv uventede søgninger gemmes. Næste gang virker systemet bedre.
Det er utroligt.
Det er den mest sofistikerede musikafspiller nogensinde.
Den er smart, smidig, hurtig.
Wow!
Den er for langsom. På uventede søgninger er der forsinkelse.
Nu er vi på 250 millisekunder.
Det menneskelige øre opfatter alt under 200 millisekunder som øjeblikkeligt.
- Det er 0,05 sekunder… - Og det er ikke godt nok.
Det er på grund af TCP/IP.
Måske ved du ikke, hvordan det virker, men det er internettets arkitektur.
Vi må vente på en ACK fra klienten,
ellers får vi packet loss. Det er et stoplys.
Det er dit job at finde en vej.
Men det er sådan, hele internettet virker!
Du beder om det umulige!
Hvis vi bygger en bil, kan vi gøre motoren større
og få hjulene til at dreje hurtigere,
men vi kan ikke bygge en ny vej,
fordi du ikke forstår teknologien!
Hør, Andreas…
Jeg gav dig denne mulighed.
Jeg støttede dig.
Så enten bygger du den afspiller, jeg vil have…
…ellers kan du gå.
Hvordan har du det?
Daniel er chefen. Det ved alle.
Chefen…
Andreas…
Jeg ved det.
Da jeg var barn…
Jeg har altid været nørden.
Og jeg prøvede…
I skolen var jeg for meget og for lidt,
og jeg måtte lære at acceptere, at folk som mig ikke har venner.
Men jeg drømte…
…om at finde mit hold. Mine Avengers.
Folk, der tænkte som mig, der ville det samme som mig.
Måske er jeg bare for…
Giv mig den.
Okay.
Vi ved, at når vores server begynder at sende data til klienten,
er det, som når en bil kommer til et kryds med rødt lys.
Men hvad gør man, når man ser, at lyset er ved at blive rødt?
Man accelererer.
Man bør sætte farten ned, men alle sætter farten op.
- Men vi kan ikke…? - Jo, vi kan.
Vi kloner den TCP/IP,
og vi implementerer vores egen flow og congestion control.
Et fandens stort congestion window og ingen slow start overhovedet.
Præcis.
Vores eneste problem er, at timeouten er for hård til vores formål.
Den prøver at beskytte os mod at sende data hurtigere, end netværket kan klare.
Ja, selvfølgelig får vi nogen packet loss, men det er der ingen, der behøver at vide.
Og hvad betyder det på menneskesprog?
Okay, hør her. Internettet er bygget til at være perfekt.
Ingen data må mistes.
Til de fleste formål er det helt rigtigt.
Forsvarsindustrien byggede det. De skal stoppe ved rødt lys.
For hvis det går galt, så mister de al data.
Men fuck det. Fuck Pentagon.
Vi er Spotify, hvis det går lidt galt, så gør det ikke noget.
Den lille del af sangen, der mistes, vil ingen opdage.
Det kan ikke høres.
Vi bygger den første protokol, der bryder reglerne.
Verdens første, der er uperfekt med vilje.
Når vi ser et rødt lys, sætter vi ikke farten ned.
Vi vil accelerere.
Hvis vi mister en lille del af sangen, skider vi på det.
Så gør vi det!
Det her er en helt ny protokol.
Gunnar og Fredrik ansøgte om patent i morges.
Uanset hvad, der sker, har vi skabt et fint lille stykke computerhistorie.
En unik netværksprotokol.
Den bedst designede, mest brugervenlige, mest komplette musikafspiller nogensinde.
Den er fandeme perfekt!
Ja!
Sådan!
For fanden, hvor bør I være stolte! Wow!
Vi har den!
LIVET ER FOR KORT TIL AT SPILDE TID PÅ AT VENTE.
Tak. Arbejder Lisa her stadig?
Hun har taget nogle uger fri.
Jeg ved ikke, hvornår hun er tilbage.
Okay, tak.
- Har du hørt Amas fine, nye titel? - Nej.
Vice President of Engineering at Spotify.
Daniel omstrukturerer.
Fredrik har også fået en ny titel: Product Development Director.
Tillykke.
Daniel?
- Må jeg tale med dig? - Ja.
Omstrukturering?
Ja. Der er behov for det efter to år.
Så du giver alle titler?
Head of Engineering, Vice President?
Var det ikke, hvad vi ikke skulle gøre?
Det vil gøre alt mere effektivt.
Jeg vil have, at alle arbejder direkte under mig, hele programmeringsholdet.
Arbejder under dig? Handler det om dig igen?
Jeg skal sælge ideen, så jeg må have noget kontrol.
Jeg ved, hvad behovet er, og folk skal forstå det.
Jeg tror, du har så travlt med at være chef,
at du ikke ser, hvad Spotify er, og hvad det kunne være.
- Jeg ved ikke, hvad det betyder. - Jeg var din første ansatte af en grund.
Andreas, måske handler livet ikke om ansættelse.
Måske handler det om et specielt projekt,
og når det er færdigt, så… Det er, hvad det er.
- Martin! - Hej!
Sophia… Hvem er hun?
Petra Hansson, hun er advokat.
Men vi har allerede en advokat.
Petra skal stå for aftalerne med pladeselskaberne.
Daniel. Vi har en ny funktionalitet, som jeg tror, du vil se.
Til venstre,
kunstnerens side før, og til højre, som den er nu.
Vores betatestere har givet os brugerdata,
der lader os skræddersy oplevelsen for dem.
- Det er fandeme godt! - Ja, det er utroligt.
Det giver os endelig en fordel overfor pladeselskaberne.
- Jeg giver ikke det her til dem. - Nej.
- Hvorfor ikke? Det er forudsætningen… - Så danser vi efter deres pibe.
Pointen med Spotify var at dele magten mere ligeligt på markedet.
Vi kan ikke give pladeselskaberne mere magt.
Kom nu, Daniel, de ejer musikken, du indsamler data fra.
Ja…
Sådan her er det: Vi må betale deres engangsbeløb.
Spørgsmålet er, om vi kan bevare noget som helst gratis.
Hvad? Snakker I om en betalingsmur?
Vi diskuterer, om vi kan bevare en del af Spotify gratis.
Musikken er allerede gratis, den er på Pirate Bay.
Okay, Andreas, kan vi…
Nej, vent lidt.
Da vi startede det her, var vi enige om, det måtte være gratis.
Den yngre generation forventer, det er gratis.
Okay, I har pitchet det som en teenagedrøm.
I vil gøre det på jeres måde, den nemme måde.
Men det er ikke en bæredygtig forretningsmodel.
Derfor prøver vi at finde en nu.
Vi lancerede med en idé, et princip. Det ved jeg ikke, om du forstår.
- Held og lykke med at sætte det i banken. - Banken?
Hvorfor lader du banken styre dit liv? Hvem går op i, hvad de synes?
Hør her.
Enten accepterer I, at I må gøre store indrømmelser,
ellers arbejder vi ikke sammen længere.
Okay. Så er vi færdige her.
- Tak. - Hvad laver du?
Det har været fedt, men jeg kan ikke arbejde sådan her.
Petra!
Godt.
Daniel, vi har teknologien nu.
Vi har bygget noget smukt, som alle gerne vil bruge.
Vi har ikke nogen penge.
- Vi går konkurs. - Nej, vi gør ikke.
Det bliver hårdt, men hvis vi lancerer nu, selv uden rettighederne,
så knuser vi de andre streamingtjenester på få uger.
Pladeselskaberne vil sagsøge røven af os.
De har brug for os. Vi er for store til at fejle.
Jeg vil have Petra tilbage.
Hvad?
Jeg vil have Petra tilbage.
Det er stadig Spotify. Det er stadig vores.
Virkelig? Daniel opgav kun 20 procent af virksomheden.
- Kommer du? - Nej.
Tre flasker champagne.
- Er du okay? - Ja.
Teknologi ændrer sig. Men mennesker vil altid være mennesker.
De har brug for en leder, en stjerne, der skinner mere end de andre.
Nej, det er det modsatte af, hvad vi sagde, vi ville gøre.
Det er virkeligheden, Andreas.
Hold op med at kæmpe imod, og så bliver du rig som bare pokker.
Vis noget lederskab, kom nu.
Det er ikke det. Vi har et ansvar. Det var dig, mig og Daniel på kontoret.
Jeg ejer mere af Spotify, end nogen anden, udover jer to.
Nej, du gør ikke.
Vi skulle bruge Ludvig, så han fik fem procent.
Kode.
Det kan være smukt.
Da jeg lærte mit første programmeringssprog,
så jeg, det var rent. Ingen tvetydighed.
Spotify var det reneste, smukkeste, jeg nogensinde skabte.
Men alle lagene med kode, alle algoritmerne
viste sig at være mere og mere utilstrækkelige
og mere ulogiske, end jeg kunne klare.
Der var bugs, der holdt mig fast i evige segmenteringsfejl.
Jeg var på det forkerte sted i hukommelsen.
Det var på tide at nulstille hele systemet
og indse, at alle kan undværes.
Det var ikke præcis sådan, det skete…
INSPIRERET AF ROMANEN "SPOTIFY UNTOLD"
Tekster af: Satine von Gersdorff